上古之什補亡訓傳十三章
作者：顧況
朝代：唐

paragraphs: 遐哉上古，生棄與柱。
句龍是生，乃有甫田。
惟彼甫田，有萬斯年。
開利之源，無乃塞源。
一廛亦官，百廛亦官。
嗇夫孔艱，浸兮暵兮，申有螽兮。
惟馨祀是患，豈止餒與寒。
嗇夫咨咨，䅎盛苗衰。
耕之耰之，襏襫鋤犂。
手胼足胝，水之蛭螾。
吮喋我肌，我姑自思。
胡不奮飛，東人利百。
西人利百，有匪我心。
胡爲不易，河水活活。
萬人逐末，俾爾之愉悅兮。